ET Euroopa Liidu Teataja C 26/11

Liikmesriikide edastatav teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2009/C 26/08)

Abi number: XA 285/08

Liikmesriik: Prantsusmaa

Piirkond: Département de la Moselle

Abikava nimetus: Promotion (assistance technique) dans le secteur agricole:

aide à la communication en faveur de l'agriculture mosellane,

valorisation de l'élevage mosellan par la présentation d'animaux en concours

Õiguslik alus: Määruse (EÜ) nr 1857/2006 artikkel 15

Articles L 1511-2 et L 1511-5 du code général des collectivités territoriales

Délibération du Conseil général de la Moselle du 15.10.2007

Abikavaga ettenähtud aastased kulud: 125 000 EUR, millest 80 000 EUR (maksimaalselt) Moselle'i piirkonna karjakasvatuse väärtustamisele (loomanäitused) ja 45 000 EUR (maksimaalselt) Moselle'i piirkonna põllumajanduse edendamisele ja teavitustegevusele

Abi suurim osatähtsus: Moselle'i piirkonna põllumajanduse edendamine ja teavitustegevus:

toetuse määr: Maksimaalselt 60 % kantud kuludest: kuni 750 EUR kohapealseteks toiminguteks, 2 000 EUR toiminguteks kantoni tasandil, 5 000 EUR toiminguteks departemangu tasandil ja 20 000 EUR toiminguteks piirkondlikul või riiklikul tasandil.

Moselle'i piirkonna karjakasvatuse väärtustamine:

toetuse määr: 100 %, aga toetust antakse piiranguga kuni 20 veisele või 20 hobusele või kolmele kaheksast lambast koosnevale karjale põllumajandusettevõtte kohta aastas (v.a Metzi näitus) ja

— 30 EUR veise või kaheksast lambast koosneva karja kohta;

— 50 EUR hobuse kohta kariloomade näituste ja 25 EUR tavaliste näituste puhul;

— millele lisandub 70 EUR transpordikuludeks Lorraine'is, Alsace'is ja piirialal toimuvate kariloomade näituste puhul ja 200 EUR väljaspool neid piirkondi toimuvate ürituste puhul

Rakendamise kuupäev: Vastavate vahendite olemasolu korral jõustub abikava päeval, mil vabastustaotluse registreerimisnumber avaldatakse Euroopa Komisjoni põllumajanduse ja maaelu arendamise peadirektoraadi veebisaidil

Abikava kestus: Kolm aastat alates kuupäevast, mil Euroopa Komisjon on kättesaamist kinnitanud (vastavate vahendite olemasolu korral)

Abi eesmärk ja tingimused: Eesmärk on esiteks toetada Moselle'i departemangus põllumajandusalaste ürituste korraldamist, aga ka Moselle'i põllumajandust tutvustavate materjalide loomist ja jagamist, teiseks väärtustada Moselle'i piikonna karjakasvatust loomade näitusel esitlemise kaudu.

Abi võidakse määrata osalejate, transpordi, trükiste, näituseruumi üürikulude ja võistluste raames antud sümboolsete auhindade katteks väärtusega kuni 250 EUR auhinna ja võitja kohta.

Abi antakse subsideeritavate teenuslepingute vormis ja see ei sisalda rahalisi otsemakseid tootjatele.

Abi võidakse määrata selliste trükiste (kataloogid või veebisaidid) kulude katteks, milles esitatakse faktilist laadi teavet Moselle'i piirkonna toodete või kvaliteettoodete kohta, kui teave ja esitus on neutraalsed ja kõigil asjaomastel tootjatel on võrdsed võimalused olla esindatud kõnealuses trükises.

Tootjarühmade või mis tahes organisatsioonide osutatud teenused on kättesaadavad kõigile kõnealuse piirkonna samadele objektiivsetele nõuetele vastavatele ettevõtjatele ühesuguse hinnaga ja kohustuseta astuda rühma või organisatsiooni liikmeks

Asjaomane sektor/asjaomased sektorid: Esimest liiki abi puhul kõik Moselle'i põllumajandustootjad.

Teist liiki abi korral Moselle'i veise-, lamba- ja hobusekasvatajad

Abi andva ametiasutuse nimi ja aadress:

Monsieur le Président du Conseil général de la Moselle Direction de l'Environnement et de l'Aménagement du Territoire Division de l'Environnement et de l'Espace Rural (SAEN) Hôtel du Département 1, rue du Pont Moreau BP 11096 F-57036 METZ Cedex 1

Veebileht: http://www.cg57.fr/front/go.do?sid=site/environnement_1076429797630/gestion_de_l_espace/agriculture

Abi number: XA 358/08

Liikmesriik: Madalmaad

Piirkond: Madalmaad

Abikava nimetus või üksikabi saava ettevõtja nimi: Wijzing van de Regeling tijdelijke maatregelen dierziekten in verband met de vaccinatie tegen Q-koorts

Õiguslik alus: Artikel 29, eerste lid, 30, vierde lid, en 45, eerste en derde lid, van de Diergeneesmiddelenwet, artikel 17 van de Gezondheids- en welzijnswet voor dieren en artikel 3 van het Besluit gebruik sera en entstoffen

Abikavaga ettenähtud aastased kulud või ettevõtjale antava üksikabi üldsumma: 160 000 EUR

Abi suurim osatähtsus: 100 %

Rakendamise kuupäev:

Abikava või üksikabi kestus: Kuni 1. jaanuarini 2009

Abi eesmärk: Q-palaviku ennetamine ja likvideerimine

Asjaomane sektor/asjaomased sektorid: Lamba- ja kitsekasvatussektor

Abi andva ametiasutuse aadress:

Ministerie van LNV Postbus 20401 2500 EK Den Haag Nederland

Veebileht: http://www.minlnv.nl/portal/page?_pageid=116,1640321&_dad=portal&_schema=PORTAL&p_file_id=31164

Muu teave: Ministeeriumi kõnealuse kavaga luuakse võimalus vaktsineerida lambaid ja kitsi Q-palaviku vastu Madalmaade ühes piirkonnas. See on vajalik Q-palaviku (jätkuvaks) tõrjumiseks/ennetamiseks piirkonnas, kus nakatunud inimeste ja loomade arv on suur. Q-palaviku vastu sobiv vaktsiin on tasuta. Kõnealune abiliik vastab määruse (EÜ) nr 1857/2006 artiklis 10 sätestatud tingimustele. Vastavalt artikli 10 lõikele 4 kohaldatakse juba riiklike õigusaktide muid sätteid, mille eesmärk on ennetada Q-palavikku. Vaktsineerimiskava on osa Q-palaviku ennetamise ja sellega võitlemise riiklikust kavast. Lisaks on vastavalt lõikele 7 Q-palavik OIE nimekirja kantud loomahaigus. Samuti kohaldatakse artikli 10 lõiked 3, 5, 6 ja 8

Abi number: XA 361/08

Liikmesriik: Itaalia

Piirkond: Liguria

Abikava nimetus: Concessione di contributi per attività delle Associazioni Allevatori della Liguria

Õiguslik alus: Delibera Giunta Regionale n. 1222 del 3 ottobre 2008«Criteri e modalità di concessione dei contributi previsti dall'art. 2 della legge regionale n. 36/2000 in adeguamento alle disposizioni di cui al Reg. CE n. 1857/2006 della Commissione»

Abikavaga ettenähtud aastased kulud: 2008. aastaks ettenähtud summa on 800 000 EUR

Abi suurim osatähtsus: Määruse (EÜ) nr 1857/2006 artikli 14 lõike 2 punktis a ja artikli 15 lõikes 2 osutatud tegevuse puhul on abi ülemmäär 100 % abikõlblikest kuludest; määruse (EÜ) nr 1857/2006 artikli 16 lõike 1 punktis c osutatud tegevuse puhul on abi ülemmäär 40 % abikõlblikest kuludest

Rakendamise kuupäev: Alates vabastustaotluse registreerimisnumbri avaldamisest komisjoni põllumajanduse ja maaelu arengu peadirektoraadi veebilehel

Abikava või üksikabi kestus: Kuni 31. detsembrini 2013

Abi eesmärk: Loomakasvatajate ühenduste abikõlblikud tegevused on: loomakasvatustoodete väljatöötamine ja tutvustamine, tehnilise toe andmine loomakasvatajatele väljaõppe pakkumisel, nõustamisteenused (sellised teenused ei tohi olla pidevad ega perioodilised, samuti ei tohi need olla seotud ettevõtte igapäevaste tegevuskuludega), konkursside, näituste ja messide korraldamine ja nendel osalemine, piirkondlike loomakasvatustoodete alase teabe ja teadustulemuste levitamine.

Kõnealuse abi puhul tuleb täpsustada, et:

abi antakse loomakasvatajatele teenuste vormis, mitte rahaliste maksetena;

abi võivad taotleda kõik Liguuria maakonna loomakasvatajad ning kuulumine loomakasvatajate ühendusse ei ole teenusele juurdepääsu eeltingimus;

abi ei anta investeeringukuludele;

abi peab vastama tingimustele, mis on esitatud määruse (EÜ) nr 1857/2006 artikli 18 lõikes 1

Asjaomane sektor/asjaomased sektorid: Loomakasvatajate ühingute vahendusel saavad abi kõik Liguuria maakonna loomakasvatusettevõtjad

Abi andva ametiasutuse nimi ja aadress:

Regione Liguria Dipartimento Agricoltura Protezione Civile e Turismo Via G. D'Annunzio 113 I-16121 Genoa

Veebileht: http://www.agriligurianet.it/Agrinet/DTS_GENERALE/20081006/delibera1222_1.pdf

IL Direttore del Dipartimento Agricoltura, Protezione civile e Turismo

(Dr. Luca FONTANA)

Abi number: XA 371/08

Liikmesriik: Prantsusmaa

Piirkond: Allier

Abikava nimetus või üksikabi saava ettevõtja nimi: Aides en faveur de la maîtrise de la fièvre catarrhale ovine

Õiguslik alus: Määruse (EÜ) nr 1857/2006 artikkel 10

Articles 1511-1 et suivants du code général des collectivités territoriales

Abikavaga ettenähtud aastased kulud või ettevõtjale antava üksikabi üldsumma: 100 000 EUR

Abi suurim osatähtsus: 50 % vastavalt määruse (EÜ) nr 1857/2006 artiklis 10 sätestatud piirmääradele, st kuni 100 %

Rakendamise kuupäev: Alates sellest, kui Euroopa Komisjon registreerib erandi näidisvormi

Abikava või üksikabi kestus: 2008–2009

Abi eesmärk: Alates 2007. aastast on Allier' departemangus esinenud lammaste katarraalset palavikku (serotüüp 8). Haigusel ei ole üksnes otsesed tagajärjed (haigus, surevus, abordid, tootmiskadu), vaid ka kaudsed (ajutine isasloomade steriilsus, ebaregulaarsed innaajad). Mis puutub lambakasvatusse, siis jäärade steriilsus võib kesta rohkem kui kolm kuud, enne kui nende sugulised funktsioonid täielikult taastuvad. Haigustunnustega jäärasid ei saa seega septembris algaval innaajal paaritamiseks kasutada.

Haigusega kaasnevad mitmed ohud:

jääradel võis esineda varjatud kliinilisi tundemärke, mida karjakasvatajad ei pannud tähele. Suure tõenäosusega on jäärad steriilsed;

kahjustatud suguliste funktsioonidega jäärade kasutamisega võib kaasneda suure hulga lammaste viljastamata jäämine. Kui ei võeta ettevaatusabinõusid, võidakse tõsiselt ohustada ettevõtte lambatallede toodangut.

Lisaks vaktsineerimiskampaaniatele (Euroopa Liidu rahastatud vaktsiinid) soovib üldnõukogu haiguse paremaks ohjamiseks rakendada kahte meedet.

Jäärade sperma kontrollimine

Mikroskoopuuring võimaldab anda kiire diagnoosi ja seega eraldada isasloomad, kellel on võinud olla kokkupuude lammaste katarraalse palavikuga.

Lammaste ultraheli

Selle läbiviimine 1–1,5 kuud pärast paaritamist võimaldab varakult tuvastada viljastamata lambad ja korrata paaritamist ning eraldada emasloomad, kellel on võinud olla kokkupuude lammaste katarraalse palavikuga.

Abi, mille määr on kuni 50 % kuludest, antakse loonusena, subsideeritud teenuste vahendusel ja see ei tohi hõlmata rahalisi otsemakseid tootjatele

Asjaomane sektor/asjaomased sektorid: Lamba- ja kitsekasvatussektor

Abi andva ametiasutuse nimi ja aadress:

Conseil général de l'Allier 1, avenue Victor Hugo BP 1669 F-03016 MOULINS Cedex

Veebileht: http://actes-administratifs.allier.fr/actes/55954.pdf

Muu teave: —

Abi number: XA 372/08

Liikmesriik: Itaalia

Piirkond: Emilia-Romagna (Camera di Commercio di Bologna)

Abikava nimetus või üksiktoetust saava äriühingu nimi: Regolamento camerale per l'assegnazione alle imprese della provincia di Bologna di contributi in conto abbattimento interessi

Õiguslik alus: Regolamento della Camera di Commercio di Bologna approvato con deliberazione della Giunta camerale n. 185 del 16 settembre 2008

Abikavaga ettenähtud aastased kulud või ettevõtjale antava üksikabi üldsumma: Põllumajandusliku esmatootmise sektoris on aastane toetus kuni 150 000 EUR

Abi suurim osatähtsus: 10 % abikõlblikest kuludest. Abi ülemmäär, sh naiste juhitavate ettevõtete puhul, ei tohi ühelgi juhul ületada määruse (EÜ) nr 1857/2006 artikliga 4 kehtestatud määrasid. Toetuse keskmine summa on 5 % abikõlblikest kuludest

Rakendamise kuupäev: Alates vabastustaotluse registreerimisnumbri avaldamisest komisjoni põllumajanduse ja maaelu arengu peadirektoraadi veebilehel

Abikava või üksikabi kestus: Kuni 31. detsembrini 2013

Abi eesmärk: Võttes arvesse raskusi, mida Bologna väikesed ja keskmise suurusega ettevõtted kogevad laenu saamisel, pakub Bologna põllumajanduse ja käsitööndusliku tööstuse kaubanduskoda välja ühekordse tagastamatu toetuse, mis on arvestatud võrdeliselt keskmise ja pika tähtajaga pangalaenude diskonteeritud intressi kogumääraga ning mille eesmärk on pikendada laenude üldist kestust ja parandada ettevõtete finantsolukorda.

Selliste investeeringutega tuleb püüda saavutada eelkõige järgmisi eemärke:

Abikava on määruse (EÜ) nr 1857/2006 artikli 4 kohane toetus investeeringuteks põllumajandusettevõtetesse.

Põllumajandusliku esmatootmisega tegelevate põllumajandusettevõtete puhul hõlmavad abikõlblikud kulud järgmist:

Liisingulepinguga seotud kulud (v.a punktis b loetletud kulud), nt maksud, liisinguandja kasumimäär, intressi refinantseerimiskulud, üldkulud ja kindlustustasud ei ole abikõlblikud.

Abikõlblikeks ei loeta ka lihtsaid asendusinvesteeringuid. Abi ei tohi anda piima ja piimatooteid jäljendavate või asendavate toodete tootmiseks.

Ostud ei tohi olla varasema kuupäevaga kui kuupäev, mil garanteeriv asutus on abitaotlused heaks kiitnud, ning peavad jääma alla ülemmäära, mis kaubanduskoda on ostudele seoses tekkepõhistele taotlustele vastavate varudega kehtestanud. Abitaotluse heakskiitmise kuupäevaks loetakse kuupäeva, mil garanteeriv asutus pärast abitaotluse läbivaatamist ja veendumist selles, et kõik kaubanduskoja nõuded on täidetud, on arvutanud heakskiidetud toetusavaldusele kaubanduskoja ülempiirist lähtuvalt väljamakstava toetuse

Asjaomane sektor/asjaomased sektorid: Kõik põllumajandusliku esmatootmise harud (maaviljelus ja karjakasvatus).

Abikavaga raames antakse toetust ka teistele majandusharudele, sel puhul kohaldatakse määrust (EÜ) nr 1998/2006 vähese tähtsusega abi kohta

Abi andva ametiasutuse nimi ja aadress:

Camera di Commercio I.A.A. di Bologna Piazza Mercanzia 4 I-40125 Bologna

Veebileht: http://www.bo.camcom.it/intranet/ALTRI-SERV/DIRITTO-AN/Consorzi-F/index.htm

Muu teave: Käesoleva abikavaga asendatakse alates 2008. aastast erandabikava number XA 306/07, mille rakendamine lõpetatakse, kui 2007. aastast tulenevad maksed on tehtud

Il Presidente della Camera di Commercio di Bologna

(Bruno Filetti)

Abi number: XA 376/08

Liikmesriik: Sloveenia Vabariik

Piirkond: Območje občine Podlehnik

Abikava nimetus või üksikabi saava ettevõtja nimi: Finančne intervencije v kmetijstvo v občini Podlehnik

Õiguslik alus: Pravilnik o dodeljevanju državnih pomoči za ohranjanje in razvoj kmetijstva in podeželja v občini Podlehnik za programsko obdobje 2008–2013

Abikavaga ettenähtud aastased kulud või ettevõtjale antava üksikabi üldsumma:

2008: 10 000 EUR

2009: 10 000 EUR

2010: 10 000 EUR

2011: 10 000 EUR

2012: 10 000 EUR

2013: 10 000 EUR

Abi suurim osatähtsus:

1. Investeeringud põllumajandusettevõtetesse esmatootmise arendamiseks:

— kuni 50 % kuludest investeeringute puhul vähemsoodsates piirkondades;

— kuni 40 % kuludest investeeringute puhul muudes piirkondades;

— kuni 60 % kuludest vähemsoodsates piirkondades investeeringute puhul, mida noored põllumajandustootjad teevad viie aasta jooksul alates tegevuse alustamisest;

— abi antakse toetuste ja laenuintresside kaasrahastamise vormis.

2. Traditsiooniliste maastike ja ehitiste säilitamine:

— kuni 75 % vähemsoodsates piirkondades või kuni 60 % muudes piirkondades tootmisvahenditesse investeerimiseks, kui talumajapidamise tootmismaht ei suurene;

— kuni 100 % investeeringukuludest põllumajandusettevõtte territooriumil asuva tootmisega mitteseotud kultuuripärandi säilitamiseks;

— kuni 100 % kuludest, mis tekivad traditsiooniliste materjalide kasutamisest.

3. Kindlustustoetus:

— kuni 50 % kuludest, mis on seotud kindlustusmaksetega põllumajanduskultuuride ja saagi kindlustamiseks ning loomade kindlustamiseks haigustest tingitud kahjude vastu.

4. Kvaliteetsete põllumajandustoodete tootmise edendamiseks antav abi:

— kuni 50 % kuludest; abi antakse subsideeritud teenustena ja see ei hõlma rahalisi otsemakseid tootjatele.

5. Tehnilise abi andmine:

— kuni 50 % kuludest, mis on seotud põllumajandustootjate hariduse ja koolituse, nõustamisteenuste, foorumite, konkursside, näituste, laatade, trükiste, kataloogide ja veebisaitidega, teadustulemuste levitamisega ning põllumajandustootja ja tema partneri asendamisega haiguse ja puhkuse ajal;

— abi antakse subsideeritud teenustena ja see ei hõlma rahalisi otsemakseid tootjatele

Rakendamise kuupäev: 10. november 2008 (abi ei anta enne kokkuvõtte avaldamist Euroopa Komisjoni veebisaidil)

Abikava või üksikabi kestus: Kuni 31. detsembrini 2013

Abi eesmärk: VKEde toetamine

Viited määruse (EÜ) nr 1857/2006 artiklitele ja abikõlblikud kulud: Programmiperioodil 2008–2013 Podlehniki vallas põllumajanduse ja maapiirkondade säilitamiseks ja arenguks antavat riigiabi käsitlevate eeskirjade eelnõu hõlmab meetmeid, mida käsitatakse riigiabina vastavalt komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ja millega muudetakse määrust (EÜ) nr 70/2001 (ELT L 358, 16.12.2006, lk 3)) järgmistele artiklitele:

artikkel 4: Investeeringud põllumajandusettevõtetesse;

artikkel 5: Traditsiooniliste maastike ja ehitiste säilitamine;

artikkel 12: Kindlustustoetus;

artikkel 14: Kvaliteetsete põllumajandustoodete tootmise edendamiseks antav abi;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Podlehnik Podlehnik 21 SLO-2286 Podlehnik

Veebileht: http://www.lex-localis.info/KatalogInformacij/VsebinaDokumenta.aspx?SectionID=daf9302d-9567-40d2-8c1f-a3744dce0ec6

Muu teave: Põllumajanduskultuuride ja saagi kindlustamiseks ettenähtud kindlustustoetuse meede hõlmab järgmisi loodusõnnetusega võrreldavaid ebasoodsaid ilmastikutingimusi: kevadkülm, rahe, pikne, pikselöögist põhjustatud tulekahju, tormid ja üleujutused.

Valla eeskirjad vastavad määruse (EÜ) nr 1857/2006 nõuetele haldusüksuse võetavate meetmete ja rakendatavate üldsätete osas (abi andmise kord, abi kumuleerumine, läbipaistvus ja abi järelevalve)

Podpis odgovorne osebe

Miran KRAJNC

Občina Podlehnik